เครสแจน อีเรกเซิน

เครสแจน แตเนอแมน อีเรกเซิน (Christian Dannemann Eriksen; เกิด 14 กุมภาพันธ์ ค.ศ. 1992) เป็นนักฟุตบอลชาวเดนมาร์ก ปัจจุบันเล่นในตำแหน่งกองกลางตัวกลางและกองกลางตัวรุกให้แก่แมนเชสเตอร์ยูไนเต็ด และทีมชาติเดนมาร์ก เขาลงเล่นให้แก่ทีมชาตินัดแรกในเดือนมีนาคม ค.ศ. 2010 และเป็นผู้เล่นที่อายุน้อยที่สุดในฟุตบอลโลก 2010 ที่ประเทศแอฟริกาใต้
ในปี ค.ศ. 2011 เขาได้รับรางวัลนักฟุตบอลเดนมาร์กแห่งปี, ดัตช์ฟุตบอลทาเลนต์ออฟเดอะเยียร์, อายักซ์ทาเลนต์ออฟเดอะเยียร์ และติดทีมยอดเยี่ยมของฟุตบอลยูโร รุ่นอายุไม่เกิน 21 ปี เขาคว้าแชมป์ลีกของดัตช์กับอายักซ์ ในฤดูกาล 2010–11, 2011–12 และ 2012–13 ก่อนย้ายไปเล่นให้แก่ทอตนัมฮอตสเปอร์ เมื่อเดือนสิงหาคม ค.ศ. 2013 ด้วยค่าตัว 11.5 ล้านยูโร ในฤดูกาล 2013–14 เขาได้รับรางวัลผู้เล่นแห่งปีของสโมสร และในปี ค.ศ. 2015 เขาได้รับรางวัลนักฟุตบอลเดนมาร์กแห่งปี สมัยที่สามติดต่อกัน

**ทีมชาติ**
เขาได้รับเรียกตัวติดทีมชาติชุดใหญ่ครั้งแรกในเดือนกุมภาพันธ์ ค.ศ. 2010 และลงเล่นนัดแรกในนัดกระชับมิตรพบกับทีมชาติออสเตรียในเดือนถัดมา กลายเป็นผู้เล่นที่อายุน้อยสุดอันดับที่ 4 ที่ติดทีมชาติปีนั้น และยังเป็นผู้เล่นอายุน้อยสุดตอนติดทีมชาติครั้งแรก
วันที่ 28 พฤษภาคม ค.ศ. 2010 มอร์เตน ออลเซน หัวหน้าผู้ฝึกสอน ประกาศว่า เครสแจน อีเรกเซิน จะติดทีมชาติในการแข่งขันฟุตบอลโลก 2010 ที่ประเทศแอฟริกาใต้ และเป็นผู้เล่นอายุน้อยสุดที่ลงแข่งขันฟุตบอลโลกครั้งนั้น เขาลงเล่นไปสองนัด พบกับเนเธอร์แลนด์และญี่ปุ่น ก่อนที่ทีมของเขาจะยุติเส้นทางในรอบแบ่งกลุ่ม
วันที่ 9 กุมภาพันธ์ ค.ศ. 2011 เขาได้รับตำแหน่งผู้เล่นประจำแมตช์ในนัดที่แพ้อังกฤษ 1–2 และได้รับการชื่นชมจากนักฟุตบอลหลายคน รวมไปถึงแฟรงก์ แลมพาร์ด จากสโมสรฟุตบอลเชลซี, ริโอ เฟอร์ดินานด์ จากแมนเชสเตอร์ยูไนเต็ด (ผ่านทางทวิตเตอร์), และโค้ชของเขา มอร์เตน ออลเซน ต่อมาวันที่ 4 มิถุนายน ค.ศ. 2011 เขาทำประตูแรกในนามทีมชาติ นัดที่ชนะไอซ์แลนด์ 2–0 ในการแข่งขันฟุตบอลยูโร 2012 รอบคัดเลือก เขาเป็นผู้เล่นชาวเดนมาร์กอายุน้อยสุดที่ทำประตูในรอบคัดเลือก โดยน้อยกว่ามีเคล เลาโตรปท ที่ทำได้ในปี ค.ศ. 1983 อยู่ 9 วัน

**ฟุตบอลโลก 2018 รอบคัดเลือก**
ในการแข่งขันฟุตบอลโลก 2018 รอบคัดเลือก โซนยุโรป มีการจับสลากให้เดนมาร์กอยู่ในกลุ่ม อี โดยมีทีมแข็งอย่างโปแลนด์และโรมาเนีย อีเรกเซิน เป็นผู้เล่นคนหนึ่งที่สำคัญ เขาทำได้ 8 ประตู ช่วยให้เดนมาร์กผ่านเข้ารอบเพลย์ออฟ พบกับสาธารณรัฐไอร์แลนด์ เขาทำแฮตทริก ในนัดที่สองของเพลย์ออฟ เอาชนะไอร์แลนด์ไปได้ 5–1 ช่วยให้เดนมาร์กได้ไปเล่นฟุตบอลโลกที่ประเทศรัสเซีย สรุปแล้ว เขาทำประตูทั้งสองรอบไปทั้งสิ้น 11 ประตู เป็นรองเพียงรอแบร์ต แลวันดอฟสกี (16) และคริสเตียโน โรนัลโด (15) เขาได้รับการชื่นชมจากผู้จัดการทีม เอจ ฮาเรด ที่จัดให้เขาอยู่ใน 10 ผู้เล่นที่ยอดเยี่ยมที่สุดของโลก

**ภาวะหัวใจหยุดเต้นในฟุตบอลชิงแชมป์แห่งชาติยุโรป 2020**
อีเรกเซินมีชื่อติดทีมชาติเดนมาร์กในการแข่งขันฟุตบอลชิงแชมป์แห่งชาติยุโรป 2020 เมื่อวันที่ 25 พฤษภาคม ค.ศ. 2021 ต่อมาวันที่ 12 มิถุนายน ขณะที่ลงเล่นให้แก่เดนมาร์กในนัดเปิดสนามของรอบแบ่งกลุ่มที่พบกับฟินแลนด์ที่สนามกีฬาพาร์เกินในโคเปนเฮเกน อีเรกเซินล้มลงในนาทีที่ 42 ซึ่งเป็นจังหวะที่เขากำลังจะรับลูกทุ่ม หน่วยแพทย์ฉุกเฉินจึงรีบเข้าสนามทันที โดยมีการนวดหัวใจผายปอดกู้ชีพ (CPR) และกระตุกหัวใจด้วยไฟฟ้าบนสนามก่อนนำตัวอีเรกเซินออกและพักการแข่งขันชั่วคราว หลังจากเหตุการณ์นั้นหนึ่งชั่วโมง เจ้าหน้าที่ยูฟ่าและสมาคมฟุตบอลเดนมาร์ก (DBU) ได้ออกมายืนยันจากโรงพยาบาล Rigshospitalet ว่าอีเรกเซินนั้นรู้สึกตัวแล้ว เย็นวันนั้น การแข่งขันได้ดำเนินต่อไปและจบลงด้วยชัยชนะ 1–0 ของฟินแลนด์ โดยยูฟ่าเลือกให้อีเรกเซินเป็นผู้เล่นยอดเยี่ยมประจำนัด แคสเปอร์ ยูลมัน ผู้จัดการทีมชาติเดนมาร์ก และ Morten Boesen แพทย์ประจำทีม รู้สึกไม่ดีที่การแข่งขันได้ดำเนินต่อ ในขณะที่เพื่อนร่วมทีมของอีเรกเซินอย่างมาร์ติน เบรทเวต ได้กล่าวว่าการตัดสินใจนี้เป็น "สิ่งที่แย่ที่สุด" พีเตอร์ สไมเกิล บิดาของแคสเปอร์ สไมเกิล ผู้รักษาประตูทีมชาติเดนมาร์ก วิพากษ์วิจารณ์การตัดสินให้แข่งขันต่อว่า การที่ยูฟ่าขู่จะปรับให้เดนมาร์กแพ้ 3–0 หากทีมจะไม่แข่งขันต่อในวันนั้นหรือเลื่อนไปแข่งในวันถัดมา ทำให้ผู้เล่น "ไม่มีทางเลือก" แต่ต้องแข่งขันต่อไป
วันถัดมา Boesen ยืนยันว่าอีเรกเซินประสบภาวะหัวใจหยุดเต้น เหตุการณ์ในครั้งนี้ถูกเปรียบเทียบกับกรณีของฟาบริซ มูอัมบาและ Abdelhak Nouri นักฟุตบอลสองคนที่ล้มลงในสนามคล้ายกับอีเรกเซินและจำเป็นต้องเลิกเล่นฟุตบอล โดยเฉพาะในรายหลังที่สมองได้รับความเสียหายรุนแรง วันที่ 15 มิถุนายน อีเรกเซินลงรูปของตัวเขาเองในโรงพยาบาล พร้อมกับข้อความสั้น ๆ ว่า "รู้สึกดีขึ้นแล้ว" วันถัดมามีการประกาศว่าเขาได้ติดตั้งอุปกรณ์กระตุ้นหัวใจแบบฝังโดยเป็นการตัดสินใจของ Boesen ที่ว่า "มีความจำเป็นต้องติดตั้งเนื่องจากจังหวะหัวใจถูกรบกวน" อันเนื่องจากหัวใจหยุดเต้น วันที่ 18 มิถุนายน สมาคมฟุตบอลฯ ประกาศว่าอีเรกเซินได้รับการผ่าตัดและออกจากโรงพยาบาลเป็นที่เรียบร้อย เขาได้ไปเยี่ยมเพื่อนร่วมทีมที่เฮลซิงเงอร์ก่อนที่จะกลับบ้านไปหาครอบครัว

**สถิติอาชีพ**

**ทีมชาติ**

**ประตูในนามทีมชาติ**

**เกียรติประวัติ**

**สโมสร**
อายักซ์- เอเรอดีวีซี: 2010–11, 2011–12, 2012–13- KNVB Cup: 2009–10- Johan Cruyff Shield: 2013
ทอตนัมฮอตสเปอร์- ฟุตบอลลีกคัพ รองชนะเลิศ: 2014–15- ยูฟ่าแชมเปียนส์ลีก รองชนะเลิศ: 2018–19
อินเตอร์มิลาน- เซเรียอา: 2020–21- ยูฟ่ายูโรปาลีก รองชนะเลิศ: 2019–20
แมนเชสเตอร์ยูไนเต็ด- อีเอฟแอลคัพ: 2022–23
*เอฟเอคัพ: 2023–24; รองชนะเลิศ: 2022–23
*ยูฟ่ายูโรปาลีก รองชนะเลิศ: 2024–25

**รางวัลส่วนตัว**
 Ajax Talent of the Future: 2010- Ajax Talent of the Year: 2011- Danish U-17 Talent of the Year: 2008- Danish Talent of the Year: 2010, 2011- Dutch Football Talent of the Year: 2011- Dutch Footballer of the Year Bronze Boot: 2012- Danish Football Player of the Year: 2013, 2014, 2015, 2017, 2018- Danish Football Player of the Year by TV2 and DFA: 2011, 2013, 2014, 2017date=April 2019- PFA Team of the Year: พรีเมียร์ลีก 2017–18- Tottenham Hotspur Player of the Year: 2013–14, 2016–17- Premier League Goal of the Month: เมษายน 2018

**อ้างอิง**

**แหล่งข้อมูลอื่น**
 Christian Eriksen profile at the Tottenham Hotspur F.C. website- Christian Eriksen profile date=2017-11-17  at the Danish Football Association website
*Christian Eriksen
หมวดหมู่:นักฟุตบอลชาวเดนมาร์ก
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลเบรนต์ฟอร์ด
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024